Πίνακας περιεχομένων

[ΑΡΘΡΟ 1 2](#_Toc168830803)

[ΑΡΘΡΟ 2 2](#_Toc168830804)

[ΑΡΘΡΟ 3 3](#_Toc168830805)

[ΑΡΘΡΟ 4 3](#_Toc168830806)

[ΑΡΘΡΟ 5 4](#_Toc168830807)

[ΑΡΘΡΟ 6 4](#_Toc168830808)

[ΑΡΘΡΟ 7 4](#_Toc168830809)

[ΑΡΘΡΟ 8 5](#_Toc168830810)

[ΑΡΘΡΟ 9 5](#_Toc168830811)

[ΑΡΘΡΟ 10 5](#_Toc168830812)

[ΑΡΘΡΟ 11 6](#_Toc168830813)

[ΑΡΘΡΟ 12 7](#_Toc168830814)

[ΑΡΘΡΟ 13 8](#_Toc168830815)

ΑΡΘΡΟ 14......................................................................................................................................9

[ΑΡΘΡΟ 15 9](#_Toc168830816)

[ΑΡΘΡΟ 16 10](#_Toc168830817)

[ΑΡΘΡΟ 17 10](#_Toc168830818)

[ΑΡΘΡΟ 18 11](#_Toc168830819)

[ΑΡΘΡΟ 19 11](#_Toc168830820)

[ΑΡΘΡΟ 20 11](#_Toc168830821)

[ΑΡΘΡΟ 21 11](#_Toc168830822)

[ΑΡΘΡΟ 22 12](#_Toc168830823)

[ΑΡΘΡΟ 23 12](#_Toc168830824)

[ΑΡΘΡΟ 24 12](#_Toc168830825)

[ΑΡΘΡΟ 25 12](#_Toc168830826)

[ΑΡΘΡΟ 26 12](#_Toc168830827)

[ΑΡΘΡΟ 27 12](#_Toc168830828)

[ΑΡΘΡΟ 28 13](#_Toc168830829)

ΚΑΝΟΝΙΣΜΟΣ ΛΕΙΤΟΥΡΓΙΑΣ

ΔΗΜΟΤΙΚΩΝ ΚΟΙΜΗΤΗΡΙΩΝ

ΑΡΘΡΟ 1

Ο παρών κανονισμός έχει ως αντικείμενο την καθιέρωση κανόνων σχετικά με την διοίκηση, διαχείριση και λειτουργία των Δημοτικών Κοιμητηρίων του Δήμου Σαλαμίνας.

ΑΡΘΡΟ 2

Α. Ο Καλλικρατικός Δήμος Σαλαμίνας σύμφωνα με το Ν. 3852/2010 ΦΕΚ 87 /τ.Α. /7-6-2010 και το άρθρο 1 παρ. 5.4, αποτελείται από την συνένωση του Δήμου Σαλαμίνας και του Δήμου Αμπελακίων. Η ίδρυση και συντήρηση των Κοιμητηρίων ανήκει στην αποκλειστική αρμοδιότητα των Δήμων και των Κοινοτήτων (άρκ.24 & 25 του Ρ Δ/τος 323/89 περί κυρώσεως Δημοτικού και Κοινοτικού Κώδικα).Β. Η λειτουργία των Δημοτικών Κοιμητηρίων διέπετε από τις διατάξεις:

1. Του Κώδικα Δήμων και Κοινοτήτων (Ν 3463/2006) και του Ν 3852/2010 (ΚΑΛΛΙΚΡΑΤΗΣ).
2. Τις διατάξεις του 24-9/20-10-58 ΒΔ «Περί των Προσόδων των Δήμων και Κοινοτήτων(ΦΕΚ 171 Α’)
3. Του Α.Ν. 445/12-1-68 ΦΕΚ 130Α. «Περί Νεκροταφείων και ενταφιασμού νεκρών».
4. Του Α.Ν. 582/28-9-68 ΦΕΚ 225 Α’ «Περί Δημοτικών και Κοινοτικών Κοιμητηρίων».
5. Του Ν. 547/23-2-77 ΦΕΚ 56/Α «Περί Διοικήσεως των μη ενοριακών ναών των
6. κοιμητηρίων».
7. Τις διατάξεις του άρθρου 11 του Ν.Δ/τος 318/1969 «Περί βεβαιώσεως και εισπράξεως των εσόδων των Δήμων και Κοινοτήτων» (ΦΕΚ 212 Α).
8. Τις διατάξεις του Ρ. Δ/τος 933/1975.
9. Τις διατάξεις του Ρ. Δ/τος 210/1975 «Περί ταριχεύσεως, μεταφοράς και ταφής νεκρών».
10. Την Α5/1210/78 (ΦΕΚ Β 424) απόφαση Υπουργών Εξωτερικών, Κοινωνικών Υπηρεσιών «Περί όρων ιδρύσεως Κοιμητηρίων».
11. Τιςδιατάξεις των άρθρων 34,35,966 και 970 του Αστικού Κώδικα.
12. Του ΒΔ 542/1961 «Περί των τηρητέων υπό των δήμων και κοινοτήτων βιβλίων και του τύπουαυτών» (ΦΕΚ 136 Α).
13. Του ΒΔ 17/5-15/6/1959 «Περί Οικονομικής Διοικήσεως και λογιστικού των Δήμων και Κοινοτήτων» (ΦΕΚ 114 & 154/Α)
14. Του κανονισμού 8/79 της Ιεράς Συνόδου της Εκκλησίας της Ελλάδος «Περί Ιερών Ναών και Ενοριών» (ΦΕΚ 171 Α).
15. Από τις διατάξεις που ισχύουν κάθε φορά για τα Δημοτικά Κοιμητήρια, με αποφάσεις του Δ.Σ.
16. Του Οργανισμού Εσωτερικής Υπηρεσίας του Δήμου & κάθε σχετικό Νόμο που δεν έχει καταργηθεί και δεν αντιστρατεύεται τον παρόντα κανονισμό.

ΑΡΘΡΟ 3

Αναλυτικά μέσα στους χώρους των Κοιμητηρίων βρίσκονται:

1. Σαλαμίνα: Ιερός Ναός Ταξιαρχών, Οστεοφυλάκιο, Γραφείο, Χωνευτήριο, Οικογενειακοί τάφοι και τάφοι τριετούς χρήσεως ως και ψυγείο συντήρησης νεκρών.
2. Αιάντειο: Ιερός Ναός Αγ. Ιωάννη, Οστεοφυλάκιο και τάφοι τριετούς χρήσεως.
3. Αμπελάκι: Ιερός Ναός Αγ. Ανάργυροι, Οστεοφυλάκιο και τάφοι τριετούς χρήσεως.
4. Κακή Βίγλα: Οστεοφυλάκιο και τάφοι τριετούς χρήσεως.
5. Η διαχείριση και η εν γένει μέριμνα της λειτουργίας των Ναών των Κοιμητηρίων γίνεται από την Ιερά Μητρόπολη Μεγάρων και Σαλαμίνος. Οι ιερείς των Ναών των Κοιμητηρίων διορίζονται από τον οικείο Μητροπολίτη σύμφωνα με τις εκάστοτε ισχύουσες διατάξεις και εξυπηρετούν τις ανάγκες των Ναών των Κοιμητηρίων.

Οι ιερείς των Ναών των Κοιμητηρίων δεν δύνανται να θεωρηθούν δημοτικοί υπάλληλοι σε οποιαδήποτε περίπτωση. Η Διοίκηση των ναών των Κοιμητηρίων ασκείται από την Ιερά Μητρόπολη Μεγάρων και Σαλαμίνας σε συνεργασία με το Δήμο μας κατά τις εκάστοτε ισχύουσες διατάξεις της νομοθεσίας.

ΑΡΘΡΟ 4

Η είσοδος στο Κοιμητήριο απαγορεύεται απολύτως πριν από την ανατολή και μετά τη δύση του ηλίου και όσες ώρες περαιτέρω ορίσει ο Δήμαρχος με σχετική προς τούτο πράξη του. Η θύρα του Κοιμητηρίου κλείνει ένα τέταρτο μετά από την καθοριζόμενη εκάστοτε ώρα και όλοι όσοι βρίσκονται σε αυτό πρέπει να εξέλθουν αμέσως και χωρίς καμία καθυστέρηση ή δικαιολογία, αφού προηγουμένως ειδοποιηθούν προς τούτο. Η εφαρμογή της παραπάνω διατάξεως θα εκτελείται με ευθύνη των φυλάκων, των υπαλλήλων και του Προϊσταμένου των Κοιμητηρίων.

ΑΡΘΡΟ 5

1. Απαγορεύεται η είσοδος κάθε οχήματος ή άλλου μεταφορικού μέσου, εκτός από αυτά των γραφείων τελετών, εργολάβων μαρμαρικών εργασιών ή προσώπων ΑΜΕΑ που δεν μπορούν γενικά να μετακινηθούν και είναι εφοδιασμένοι με ειδική άδεια εισόδου.
2. Απαγορεύεται η έκθεση πένθιμων αντικειμένων όπως και η εγκατάσταση διαφημίσεων οποιασδήποτε μορφής και η πώληση οποιουδήποτε αντικειμένου εκτός από τους χώρους που έχουν καθοριστεί από τον Δήμο για τον σκοπό αυτό.
3. Απαγορεύεται η είσοδος σε όλους εκείνους που έχουν μαζί τους σκυλιά ή άλλα ζώα καθώς και σε πρόσωπα που διατελούν σε κατάσταση μέθης και είναι ντυμένα κατά τρόπο άσεμνο ως και παιδιά κάτω των 14 ετών εάν δεν συνοδεύονται από τους γονείς ή τους κηδεμόνες τους. Απαγορεύεται το Σαββατοκύριακο και τις γιορτές η εργασία παντός ιδιώτη εκτός του εργατικού και υπαλληλικού προσώπου των Κοιμητηρίων.
4. Απαγορεύεται οι εργάτες της υπηρεσίας και οι λοιποί ιδιώτες που εργάζονται στο χώρο των Κοιμητηρίων να παρενοχλούν τους επισκέπτες με οποιονδήποτε τρόπο.
5. Δεν επιτρέπεται η επαιτεία, η εγκατάσταση μικροπωλητών και η πώληση κεριών στο χώρο ή στις εισόδους των Κοιμητηρίων.
6. Επίσης απαγορεύεται κάθε ανευλαβής πράξη ή εκδήλωση. Όποιος δεν συμμορφώνεται προς τα ανωτέρω καλείται να εγκαταλείψει αμέσως το Κοιμητήριο. Σε περίπτωση αρνήσεως ή δυστροπίας του θα καλείται από την υπηρεσία του Κοιμητηρίου το οικείο Αστυνομικό Τμήμα.

***Κατά τις Κυριακές και λοιπές εκ του νόμου εξαιρετέες ημέρες απαγορεύεται οποιαδήποτε εργασία εντός του Νεκροταφείου.***

ΤΕΛΙΚΕΣ ΔΙΑΤΑΞΕΙΣ

ΕΝΤΑΦΙΑΣΜΟΣ ΤΩΝ ΝΕΚΡΩΝ Κ.Λ.Π.

ΑΡΘΡΟ 6

Η ταφή των νεκρών γίνεται υποχρεωτικά μέσα στα Δημοτικά Κοιμητήρια και σε χώρους που παραχωρούνται γι’ αυτόν τον σκοπό.

ΑΡΘΡΟ 7

Οι εντός των Κοιμητηρίων χώροι (τάφοι) που παραχωρούνται για την ταφή των νεκρών καθορίζονται από την υφιστάμενη ρυμοτομία. Η πιστή εφαρμογή της ρυμοτομίας στα Κοιμητήρια είναι υποχρεωτική και απαγορεύεται οποιαδήποτε παρέκκλιση.

ΑΡΘΡΟ 8

Άποροι δημότες, μόνιμοι κάτοικοι του Δήμου Σαλαμίνας, ενταφιάζονται δωρεάν, με την προϋπόθεση ότι θα προσκομισθεί πιστοποιητικό απορίας από την αρμόδια υπηρεσία πρόνοιας και με εντολή του αντιδημάρχου που εποπτεύει τις οικονομικές υπηρεσίες. Σε ειδικές και έκτακτες περιπτώσεις κατά τις οποίες δεν είναι εφικτή η άμεση προσαγωγή της έγγραφης εντολής του αντιδημάρχου των οικονομικών, η ταφή μπορεί να γίνει με ευθύνη του προϊσταμένου της υπηρεσίας κοιμητηρίων μέχρι την έκδοση του πιστοποιητικού σε εύλογο χρονικό διάστημα.

ΑΡΘΡΟ 9

Δεν επιτρέπεται ο ενταφιασμός νεκρού αν προηγουμένως δεν προσκομισθεί στον προϊστάμενο του Κοιμητηρίου η άδεια ταφής από την αρμόδια υπηρεσία του δήμου με πλήρη στοιχεία του ενδιαφερόμενου συγγενή και υποχρεωτικά το A.Φ.Μ. αυτού. Ο ενταφιασμός νεκρού γίνεται αφού προηγουμένως τηρηθούν οι ισχύουσες κάθε φορά υγειονομικές κλπ. διατάξεις της κείμενης Νομοθεσίας περί ταφής νεκρών. Δεν επιτρέπεται ο ενταφιασμός, αν δεν προκύπτει από την άδεια ταφής ότι έχουν παρέλθει 12 ώρες από την τελευταία πνοή.

Σε περίπτωση κατά την οποία ο νεκρός βρίσκεται σε φέρετρο εξωτερικού και εφόσον το εσωτερικό του έχει μεταλλική επένδυση, υποχρεούται η οικογένεια του ή το γραφείο τελετών που έχει αναλάβει την κηδεία να το αντικαταστήσει με άλλο. Ενταφιασμοί νεκρών δεν γίνονται κατά τις Κυριακές, Μεγάλες Θρησκευτικές Εορτές (ήτοι 1 Ιανουαρίου, Μ. Πέμπτη έως Τρίτη του Πάσχα, 15 Αυγούστου, 25 Δεκεμβρίου) και εθνικές Εορτές ( 25 Μαρτίου και 28 Οκτωβρίου). Οι νεκροί προς της ταφής δύνανται να φυλάσσονται στο ψυγείο του κοιμητηρίου.

ΑΡΘΡΟ 10

1. Η ανακομιδή των οστών ενεργείται μετά την πάροδο του χρόνου της υποχρεωτικής ταφής, η οποία ορίζεται τριετής.
2. Σε περίπτωση που ο θάνατος συνέβη από λοιμώδες νόσημα που υπάγεται στον Διεθνή Υγειονομικό Κανονισμό απαγορεύεται η εκταφή πριν από την παρέλευση δεκαετίας.
3. Η μεταφορά ή εκταφή των νεκρών πριν το τέλος της τριετίας, γίνεται μόνο ύστερα από σχετική άδεια του Εισαγγελέα.
4. Η ταφή των νεκρών, η ανακομιδή και μετακομιδή των οστών, γίνεται με την κείμενη Νομοθεσία περί δημόσιας υγείας.
5. Η διαφύλαξη των ανακομιζομένων οστών των νεκρών γίνεται με έγγραφη αίτηση των οικείων ή συγγενών του και με την επιμέλεια της υπηρεσίας του Κοιμητηρίου. Τα οστά των νεκρών φυλάσσονται στα Οστεοφυλάκια ή στις Οστεοθυρίδες των Κοιμητηρίων κατόπιν καταβολής χρηματικού ποσού που καθορίζεται από τον παρόντα κανονισμό.
6. Για την ανακομιδή των οστών εκείνων που έχουν ταφεί σε τάφους τριετούς χρήσεως, ειδοποιούνται οι οικείοι ή οι συγγενείς τους με σχετική πρόσκληση, που στέλνεται στη διεύθυνση που έχουν δώσει κατά την ημέρα της κηδείας και η οποία έχει καταχωρηθεί στο ταφολόγιο.
7. Μετά την λήξη της τριετίας και αφού παρέλθουν 2 μήνες από την αποστολή της προσκλήσεως και οι οικείοι δεν προσέλθουν για την ανακομιδή των οστών, η υπηρεσία του Κοιμητηρίου προβαίνει παρουσία τριμελούς επιτροπής (επιτροπή εκταφών άρθρου 28), στην εκταφή των οστών, καταχωρεί στο αρχείο του Κοιμητηρίου τα τυχόντα διατηρούμενα χρήσιμα αντικείμενα και φροντίζει για την τοποθέτηση των οστών εντός πλαστικού σάκου προς φύλαξη στο οστεοφυλάκιο του Κοιμητηρίου για 6 μήνες αναγράφοντας το ονοματεπώνυμο του νεκρού, την χρονολογία θανάτου (ημερομηνία) και κάθε άλλο στοιχείο της ταυτότητας του. Μετά την πάροδο των 6 μηνών τα αποθέτουμε στο χωνευτήρι του Κοιμητηρίου.

ΔΙΚΑΙΩΜΑ ΚΑΙ ΤΕΛΗ ΤΑΦΗΣ

ΑΡΘΡΟ 11

1. Το δικαίωμα ενταφιασμού νεκρού σε τάφο τριετούς χρήσεως καθορίζεται για τους δημότες της Σαλαμίνας στο ποσόν των 200,00 ευρώ και σε ετεροδημότες στο ποσόν των 350,00 ευρώ. Για οικογενειακούς τάφους καθορίζεται στο ποσόν των 150,00 ευρώ.
2. Δικαίωμα χρήσεως για τρία (3) χρόνια στο ποσόν των 100,00 ευρώ.
3. Δικαίωμα ενταφιασμού νεκρού σε τάφο τριετούς χρήσεως ή σε οικογενειακό τάφο, για παιδιά έως την ηλικία των δεκαεπτά (17) ετών είναι δωρεάν.
4. Δικαίωμα ενταφιασμού νεκρού σε τάφο τριετούς χρήσεως ή σε οικογενειακό τάφο, για τους εν ενεργεία Δημοτικούς Υπαλλήλους του Δήμου Σαλαμίνας είναι δωρεάν.
5. Δικαίωμα χρήσεως τάφου πέραν των τριών (3) ετών και μέχρι έξι (6) μήνες και σε ειδικές περιπτώσεις, μέχρι δώδεκα (12) μήνες με την προϋπόθεση ότι η παράταση αυτή δεν δημιουργεί κώλυμα στην ομαλή ταφή των νεκρών, καθορίζεται στο χρηματικό ποσόν των 70,00 ευρώ και 130,00 ευρώ αντίστοιχα. Επίσης παράταση εκταφής δίδεται άνευ καταβολής τελών, εφόσον έχει εκδοθεί ειδική γνωμάτευση από Ιατροδικαστή.
6. Το δικαίωμα διαφύλαξης των οστών στην οστεοθυρίδα (άρθρο 10 παρ. 5) καθορίζεται στο ποσόν των 50,00 ευρώ ετησίως και για την φύλαξη των οστών στο οστεοφυλάκιο καθορίζεται στο ποσόν των 20,00 ευρώ ετησίως.
7. Η εκάστοτε καταβολή δικαιώματος φύλαξης των οστών είναι ημερολογιακή, δηλαδή από 1η Ιανουαρίου μέχρι 31η Δεκεμβρίου και η πρώτη καταβολή δικαιώματος αφορά το τρέχον έτος, ανεξαρτήτως της ημερομηνίας έναρξης φύλαξης των οστών.
8. Η παραλαβή των οστών από τα Κοιμητήρια και η μεταφορά τους σε άλλο χώρο (Κοιμητήριο-Μοναστήρι) ενεργείται μόνο κατόπιν αιτήσεως των ενδιαφερομένων συγγενών και κατόπιν έκδοσης σχετικής άδειας από τη Διεύθυνση Υγειονομικού Ελέγχου & Περιβαλλοντικής Υγιεινής.
9. Η οστεοθήκη δεν αποτελεί περιουσιακό στοιχείο εκείνου στον οποίον γίνεται η παραχώρηση χρήσης και δεν μεταβιβάζεται καθ’ οποιονδήποτε τρόπον προς τρίτους διαπράξεως εν ζωή ή αιτία θανάτου.

ΚΑΤΑΣΚΕΥΗ – ΔΙΑΜΟΡΦΩΣΗ ΤΑΦΩΝ

ΥΠΟΧΡΕΩΣΕΙΣ ΚΑΤΑΣΚΕΥΑΣΤΩΝ

ΑΡΘΡΟ 12

1. Η εκτέλεση εργασιών κατασκευής μνημείων στο χώρο των Κοιμητηρίων θα γίνεται από τους εργολάβους - τεχνίτες μαρμάρων ή από τους οικείους του νεκρού (μέχρι 2ου βαθμού συγγένειας) εφόσον ασκούν παρεμφερές επάγγελμα (π.χ. μαρμαράδες, χτίστες, μπετατζήδες, σοβατζήδες, κ.τ.λ.), μετά την έκδοση από το Δήμο σχετικής άδειας δραστηριότητας. Για την έκδοση της άδειας αυτής απαιτείται η καταβολή τέλους στο ταμείο του Δήμου ή στο ταμείο των κατά τόπων Δημοτικών Κοινοτήτων, που ανέρχεται στο ποσόν των τριάντα 30,00 € για κάθε νέα κατασκευή και δέκα πέντε 15,00€ για την επισκευή – συντήρηση του υπάρχοντος μνημείου. Όλες οι ιδιωτικές εργασίες εκτελούνται υπό την εποπτεία των προϊσταμένων των τμημάτων της διεύθυνσης.
2. Η χορήγηση άδειας εισόδου δίνεται μετά από αίτηση του ενδιαφερομένου από τον υπάλληλο των Κοιμητηρίων. Με την αίτησή του συνυποβάλλεται πιστοποιητικό του οικείου επιμελητηρίου ή η έναρξη επιτηδεύματος της οικείας εφορίας, ότι είναι μαρμαρογλύπτης ή για τους οικείους του νεκρού (μέχρι 2ου βαθμού συγγένειας) ότι ασκούν παρεμφερές επάγγελμα.
3. Γίνεται σαφές ότι το ποσόν δικαιώματος εισόδου των κατασκευαστών, καταβάλλεται κάθε φορά και για κάθε ένα ξεχωριστά μνημείο που αναλαμβάνει να κατασκευάσει, αποτελεί δε αποκλειστικά και μόνο δική του υποχρέωση προς τον Δήμο, με κανένα τρόπο δεν αποτελεί μέρος της δαπάνης που υποχρεούται να καταβάλει ο ενδιαφερόμενος συγγενής του νεκρού αυτού προς αυτόν. Απαγορεύεται αυστηρώς στον κατασκευαστή να μεταβάλει ή διαφοροποιήσει τις διαστάσεις που προβλέπονται από τον κανονισμό ως προς το μέγεθος και το ύψος του μνημείου (άρθρο 16).
4. Απαγορεύεται η επεξεργασία ακατέργαστων υλικών από ιδιώτες μαρμαρογλύπτες εντός του χώρου των κοιμητηρίων. Η εργασία του περιορίζεται στη συναρμολόγηση των κατεργασμένων υλικών.
5. Κάθε εργασία γενικά μέσα στα Κοιμητήρια θα αποπερατώνεται το συντομότερο δυνατό και σε χρονικό διάστημα όχι μεγαλύτερο του ενός (1) μήνα.
6. Οι εργολάβοι – τεχνίτες μαρμάρων υποχρεούνται να συμμορφώνονται προς τις διατάξεις του παρόντος κανονισμού, και τις υποδείξεις των αρμοδίων οργάνων της υπηρεσίας των Κοιμητηρίων. Κάθε κατασκευή που έχει τοποθετηθεί σε τάφο και δεν πληροί τις καθορισμένες προδιαγραφές θα αφαιρείται με ευθύνη αυτού που το τοποθέτησε. Διαφορετικά αφαιρείται από την Υπηρεσία του Δήμου και το κόστος καταλογίζεται στον συγγενή του νεκρού. Σε βάρος του παραβάτη κατασκευαστή (μαρμαρά) επιβάλλεται χρηματικό πρόστιμο έως 1000,00 ευρώ και απαγόρευση δραστηριοποίησής του για χρονικό διάστημα μέχρι και ενός (1) έτους.
7. Ουδείς εργολάβος ή τεχνίτης μαρμάρων εισέρχεται στο χώρο του Κοιμητηρίου αν δεν προσκομίσει στον αρμόδιο υπάλληλο (εργάτη) του Κοιμητηρίου την άδεια εισόδου, που χορηγείται από την Υπηρεσία του Δήμου Σαλαμίνας. Σε περίπτωση εργασίας χωρίς άδεια δραστηριότητας, επιβάλλεται στον κατασκευαστή πρόστιμο ίσο με το πενταπλάσιο του εκάστοτε ισχύοντος τέλους κατασκευής και θα απαγορεύεται η δραστηριοποίησή του στο Κοιμητήριο για χρονικό διάστημα μέχρι και ενός (1) έτους.
8. Μετά το πέρας των εργασιών ο κατασκευαστής οφείλει να απομακρύνει από τον χώρο του Κοιμητηρίου όλα τα υλικά οικοδομών που περίσσεψαν.

ΠΕΡΙΠΟΙΗΣΗ ΤΑΦΩΝ

ΑΡΘΡΟ 13

1. Επιτρέπεται στους συγγενείς των νεκρών να περιποιούνται τους τάφους των προσφιλών τους και να εκδηλώνουν τα θρησκευτικά τους καθήκοντα κατά την κρίση τους.
2. Το δικαίωμα της αφής των κανδηλιών ελαίου και της περιποίησης του τάφου δύναται να παρέχεται είτε από την Υπηρεσία του Δήμου είτε σε ανάδοχο, ο οποίος αναδεικνύεται με διαγωνισμό βάσει της σχετικής νομοθεσίας και έναντι καταβολής ανάλογου τέλους.
3. Δεν νομιμοποιείται άλλο φυσικό ή νομικό πρόσωπο να ανάβει καντήλια και να περιποιείται τάφους έναντι αμοιβής.
4. Ο ανάδοχος για την αφή των κανδηλίων υποχρεούνται να συμμορφώνονται προς τις διατάξεις του παρόντος κανονισμού, και τις υποδείξεις των αρμοδίων οργάνων της υπηρεσίας των Κοιμητηρίων.

**ΣΥΣΤΑΣΗ ΟΙΚΟΓΕΝΕΙΑΚΩΝ ΤΑΦΩΝ**

**ΑΡΘΡΟ 14**

1 Δύνανται να παραχωρηθούν χώροι στο Δημοτικό Κοιμητήριο για σύσταση . οικογενειακών τάφων εφόσον με την παραχώρηση αυτή δεν αφαιρείται . ο αναγκαίος χώρος για την ταφή των νεκρών.

Η αγορά των χώρων στο Δημοτικό Κοιμητήριο καθορίζεται κατά ζώνες ως εξής:

Α) Ζώνη Α, Β, Γ, Δ, Ε, Ζ, Σ, Τ, Υ, Φ, Χ, Ψ. 4000,00 ευρώ.

Β) Ζώνη Η, Θ, Ι, Ο, Π, Ρ. 6000,00 ευρώ.

Γ) Ζώνη Κ, Λ, Μ, Ν, Ξ. 10000,00 ευρώ.

2 Η σύσταση των παραπάνω οικογενειακών τάφων γίνεται στο όνομα εκείνου που κάνει την αίτηση. Απαγορεύεται η παραχώρηση ταυτόχρονα σε δύο ή περισσότερα πρόσωπα.

3 Η σύσταση οικογενειακών τάφων ενεργείται από τον Δήμαρχο με την έκδοση σχετικής απόφασης κατόπιν εισηγήσεως της αρμόδιας υπηρεσίας των Δημοτικών Κοιμητηρίων.

4 Απαγορεύεται να παραχωρηθεί στο ίδιο πρόσωπο πάνω από ένας τάφος.

ΑΡΘΡΟ 15

1. Χώροι που παραχωρούνται στο Δημοτικό Κοιμητήριο για τη σύσταση οικογενειακών τάφων, κατόπιν καταβολής του ανάλογου χρηματικού ποσού σαν αντάλλαγμα, δεν αποτελούν περιουσιακά στοιχεία αυτών προς τους οποίους γίνεται η παραχώρηση, ούτε μπορούν να μεταβιβαστούν σε τρίτους δια πράξεως εν ζωή ή αιτία θανάτου.
2. Με τη σύσταση οικογενειακών τάφων δικαιώματα ταφής σ’ αυτούς έχουν:
   1. Εκείνος προς τον οποίο έγινε η παραχώρηση
   2. Ο ή Η σύζυγός του
   3. Οι κατ’ ευθείας γραμμής ανιόντες ή κατιόντες αυτού.
   4. Τα νόμιμα, θετά, νομιμοποιημένα, αναγνωρισθέντα δικαστικά ή εξώδικα και υιοθετημένα τέκνα του και οι κατιόντες των τέκνων.
   5. Ο πατέρας και η μητέρα του και ο πατέρα ή μητέρα της συζύγου του ή του συζύγου της (πεθερός – πεθερά).
3. Με την παραπάνω παραχώρηση κανένα δικαίωμα κυριότητας δεν ιδρύεται ή δύναται να αποκτηθεί με οποιονδήποτε τρόπο υπέρ εκείνου προς τον οποίο έγινε η παραχώρηση αλλά απλό δικαίωμα χρήσεως και μάλιστα μόνο για ταφή των συγγενών όπως αναφέρεται παραπάνω (άρθρο 966 & 970 Αστικού Κώδικα). Η έγγραφη συγκατάθεση του δικαιούχου του τάφου και όταν αυτός δεν υπάρχει του ή της συζύγου και των κατιόντων αυτού γίνεται ενώπιον συμβολαιογράφου.
4. Οι παραχωρούμενοι τάφοι δύνανται να χρησιμοποιούνται ως τάφοι τριετούς χρήσεως για την ταφή προσώπων που συνδέονται με τον αρχικό δικαιούχο ή εάν δε ζει, με τη σύζυγό του ή τους κατιόντες αυτού με οποιονδήποτε βαθμό συγγενείας εξ αίματος ή αγχιστείας με την έγγραφη συγκατάθεση του δικαιούχου.
5. Σύζυγοι διαζευχθέντες ή μετά χηρεία ελθόντες σε νέο γάμο χάνουν το δικαίωμα ταφής στον οικογενειακό τάφο του τέως συζύγου.
6. Εκλιπόντος του δικαιούχου στο δικαίωμα χρήσεως του τάφου υπεισέρχεται ο κληρονόμος υπέρ του οποίου παραιτούνται οι λοιποί. Σε περίπτωση μη συμφωνίας ο τάφος περιέρχεται στον κληρονόμο ο οποίος συγκεντρώνει ποσοστό άνω του ημίσεως. Σε περίπτωση ίσου ποσοστού ή μη συγκεντρώσεως της ημίσεως υπό τίνος δικαιούχου γίνεται κλήρωση από την Δημοτική Επιτροπή και το δικαίωμα περιέρχεται σε εκείνον του οποίου το όνομα εξάγεται από την κληρωτίδα. Σε όλες τις περιπτώσεις καταβάλλεται υπό του νέου δικαιούχου το ισχύον δικαίωμα χρήσεως.

ΑΡΘΡΟ 16

Οι διαστάσεις του χώρου που παραχωρείται για σύσταση οικογενειακού τάφου θα είναι 1,10 m x 2,20 m ενώ το ύψος τους δεν θα ξεπερνά το 1,20 m. Οι διαστάσεις των τάφων τριετούς χρήσεως πρέπει να είναι 1,10 m x 2,20 m.

ΑΡΘΡΟ 17

1. Με απόφαση του Δημοτικού Συμβουλίου είναι δυνατή η παραχώρηση τάφου δωρεάν, τιμής ένεκεν, για την ταφή ανθρώπου που πέθανε και είχε προσφέρει μεγάλες υπηρεσίες στο Έθνος ή στο Δήμο (δωρητές, Δήμαρχοι, κλπ).
2. Οι τάφοι αυτού παραχωρούνται για την ταφή των παραπάνω τιμώμενων προσώπων και συνιστούν οικογενειακούς τάφους.

ΑΡΘΡΟ 18

Οι τάφοι που χρησιμοποιήθηκαν κατά το παρελθόν και δεν υπάρχουν έγγραφα στοιχεία ότι παραχωρήθηκαν σύμφωνα με το άρθρο 14του παρόντος κανονισμού, καθίστανται οικογενειακοί, αφού οι ενδιαφερόμενοι προσκομίσουν σχετικά έγγραφα στοιχεία της παραχώρησης μέσα σε έξι μήνες από την ειδοποίηση των δικαιούχων. Σε περίπτωση αδυναμίας ανευρέσεως των δικαιούχων οι ενδιαφερόμενοι πρέπει να προσκομίσουν τα παραπάνω στοιχεία μέσα σε ένα χρόνο από την πρόσκλησή τους μέσω την ημερήσιων εφημερίδων.

Εάν τάφος της παραπάνω περιπτώσεως έχει παραχωρηθεί σε άλλον σύμφωνα με το άρθρο 14του παρόντος κανονισμού, ο Δήμος είναι υποχρεωμένος να παραχωρήσει άλλο χώρο (τάφο) σε εκείνους που προσκόμισαν τα σχετικά στοιχεία εφόσον αυτοί είναι δικαιούχοι του τάφου σύμφωνα με το άρθρο 14του παρόντος. Εάν δεν υπάρχει άλλος χώρος να παραχωρηθεί επιστρέφεται το τίμημά του και καταβλήθηκε σε εκείνον που δεν έχει νεκρό στον τάφο.

ΑΡΘΡΟ 19

Οικογενειακοί τάφοι των οποίων οι δικαιούχοι παραιτούνται της περαιτέρω χρήσεως αυτών, περιέρχονται στο Δήμο ο οποίος μπορεί να τους παραχωρεί σε άλλους σύμφωνα με τις διατάξεις του παρόντος.

ΑΡΘΡΟ 20

Οικογενειακοί τάφοι για τους οποίους δεν υπάρχουν πλέον δικαιούχοι σύμφωνα με το άρθρο 14 του παρόντος κανονισμού περιέρχονται στο Δήμο οποίος μπορεί να διαθέτει αυτούς σύμφωνα με τον Νόμο.

ΑΡΘΡΟ 21

1. Οι σκελετοί των νεκρικών – στεφανιών περιέρχονται στο Δήμο και εκποιούνται από αυτόν, το δε προϊόν της εκποιήσεως βεβαιώνεται και εισπράττεται ως έσοδο του Δήμου.
2. Τα μάρμαρα και λοιπά αντικείμενα επί των τάφων μετά την ανακομιδή των οστών των νεκρών εφόσον οι οικείοι ή οι συγγενείς τους δεν επιθυμούν να τα παραλάβουν, περιέρχονται στο Δήμο και εκποιούνται, το δε προϊόν της εκποίησης βεβαιώνεται και εισπράττεται ως έσοδο του Δήμου.

ΑΡΘΡΟ 22

Οστά νεκρών που φυλάσσονται στα οστεοφυλάκια του Νεκροταφείου και οι οικείοι τους ή οι συγγενείς τους αφού ειδοποιήθηκαν δεν έδειξαν κανένα ενδιαφέρον για δύο συνεχή χρόνια, μεταφέρονται και τοποθετούνται στο κοινό χωνευτήρι.

ΑΡΘΡΟ 23

Αφού τελειώσουν οι εργασίες επί των τάφων από τους οικείους του νεκρού, οι ιδιώτες είναι υποχρεωμένοι να απομακρύνουν αμέσως ότι υλικά έχουν εναπομείνει και να επαναφέρουν τους χώρους γύρω από τον κατασκευασθέντα τάφο στην προηγούμενη καλή κατάσταση που βρισκόταν.

ΑΡΘΡΟ 24

Οι επιγραφές πάνω στους τάφους συντάσσονται στην Ελληνική γλώσσα. Σε περίπτωση αλλοδαπών επιτρέπονται οι ξενόφωνες επιγραφές με την προϋπόθεση να υπάρχει και μετάφραση αυτών στην Ελληνική γλώσσα.

ΑΡΘΡΟ 25

Τάφοι για τους οποίους δεν έχουν καταβληθεί τα πάσης φύσεως τέλη και δικαιώματα από τους δικαιούχους, δε δύνανται να χρησιμοποιηθούν και περιέρχονται στο Δήμο μετά από την παρέλευση τριετίας. Τους τάφους αυτούς ο Δήμος μπορεί να τους παραχωρήσει κατά τις διατάξεις του παρόντος.

ΑΡΘΡΟ 26

Περιπτώσεις που δεν προβλέπονται από το παρόντα Κανονισμό ρυθμίζονται με απόφαση του Δημοτικού Συμβουλίου κατόπιν εισηγήσεως του Δημάρχου. Η ίδια διαδικασία θα τηρείται και για κάθε τροποποίηση του παρόντος κανονισμού.

ΛΕΙΤΟΥΡΓΙΑ ΨΥΓΕΙΟΥ ΣΥΝΤΗΡΗΣΗΣ ΝΕΚΡΩΝ

ΑΡΘΡΟ 27

1. Εις τον περιβάλλοντα χώρο του Δημοτικού Κοιμητηρίου Σαλαμίνος και στο Βορειοανατολικό τμήμα αυτού, στο υπάρχον οίκημα, λειτουργεί ψυγείο συντήρησης νεκρών και προθάλαμος προετοιμασίας και περιποίησης νεκρών.

Οι χώροι δύνανται να χρησιμοποιηθούν από τα γραφεία Τελετών έναντι καταβολής ανάλογου τέλους ως ακολούθως:

* 1. Για συντήρηση νεκρών εντός του ψυγείου ημερησίως (24ωρο): €40 η πρώτη ημέρα και €20 κάθε επόμενη ημέρα.
  2. Χρήση προθάλαμου για περιποίηση νεκρών: €15

1. Όταν έχει γίνει χρήση του ψυγείου και έχει καταβληθεί το σχετικό τέλος, δεν απαιτείται η καταβολή πρόσθετου ποσού, για τη χρήση του προθαλάμου περιποίησης νεκρών.
2. Η υπηρεσία του Κοιμητηρίου τηρεί ειδικό βιβλίο παραλαβής νεκρών στο οποίο καταχωρεί το ονοματεπώνυμο, την ημερομηνία και ώρα εισαγωγής ως και εξαγωγής αυτών καθώς και τα στοιχεία του παραδίδοντος – παραλαμβάνοντος.

ΕΠΙΤΡΟΠΗ ΕΚΤΑΦΩΝ

ΑΡΘΡΟ 28

1. Η εκταφή ή όπως αλλού ορίζεται στον παρόντα κανονισμό, γίνεται ενώπιον τριμελούς επιτροπής οριζόμενης από το δημοτικού συμβουλίου και περιλαμβάνει έναν ή δύο δημοτικούς συμβούλους και έναν ή δύο δημότες.
2. Η επιτροπή εκταφών ορίζεται εντός τριμήνου από την εγκατάσταση της δημοτικής αρχής για ολόκληρη τη δημοτική περίοδο. Κατά τη διάρκεια της θητείας της δύναται να αντικατασταθεί μέλος αυτής με αιτιολογημένη απόφαση του Δημοτικού Συμβουλίου.
3. Στην επιτροπή εκταφών προεδρεύει Δημοτικός Σύμβουλος. Εάν μετέχουν πλείονες δημοτικοί σύμβουλοι προεδρεύει αυτός που έλαβε περισσότερους ψήφους προτιμήσεως κατά τις δημοτικές εκλογές και σε περίπτωση ισοψηφίας ο προηγούμενος στην απόφαση ανακηρύξεως της δημοτικής αρχής από το Πρωτοδικείο.
4. Η επιτροπή εκταφών παρίσταται και σε κάθε άλλη περίπτωση εκταφής νεκρών ή οστών, εφόσον δεν παρίσταται ενδιαφερόμενος οικείος του εκ θαπτομένου ή εκπροσώπου δικαστικής αρχής. Καταγράφει δε στο οικείο βιβλίο τα ευρισκόμενα χρήσιμα αντικείμενα και τιμαλφή.

Η Ο

ΠΡΟΪΣΤΑΜΕΝΗ ΕΝΤΕΤΑΛΜΕΝΟΣ

ΤΟΥ ΤΜΗΜΑΤΟΣ ΕΣΟΔΩΝ ΔΗΜ. ΣΥΜΒΟΥΛΟΣ

ΝΙΚΟΛΑΪΔΟΥ ΔΕΣΠΟΙΝΑ ΣΠΕΡΝΟΒΑΣΙΛΗΣ ΝΙΚΟΛΑΟΣ